tomron87/hebrew-wikipedia-sentences-corpus huggingface dataset:
הקרניים מגיעות לצד השני של האוקסימטר ושם חיישן מודד כמה עוצמת אור עברה בכל אורך גל.
את העוצמה המתקבלת מנרמלים בטרם העיבוד, למשל על ידי הסרת קרינת רקע (הנמדדת כאשר שתי הקרניים של ה-LED־ים כבויות).
העוצמה גם משתנה בזמן כאשר הגורם העיקרי לכך הוא הדופק (בזמן הסיסטולה יש יותר דם בעורקים).
המידע שהחיישן מקבל על צבע הדם העורקי, מעובד על ידי נוסחה באמצעות מעבד וסדרת מעגלים חשמליים ומוצג על גבי המכשיר.
מחשבים את ההפרש בין הקרניים ומקבלים את ריווי החמצן בדם הפריפריאלי SpO2. יש מתאם טוב מאוד בין גודל זה לבין ריווי החמצן בעורקים SaO2 שהוא הגודל שאותו רוצים למדוד ומעניין את הרופא.
בשל מתאם זה, מדידת SpO2 טובה לכמעט כל צורך מעשי.
לדוגמה: 180 גרם% המוגלובין נהדף על ידי אורך הגל האדום, ו-280 גרם% נהדף על ידי אורך גל תת-אדום, זאת אומרת שכמות ההמוגלובין עם קשר חמצן הוא 100 (ההפרש ביניהם).
בגלל היכולת לספק ערכי רוויה רציפים ומיידים של חמצן, אוקסימטרים לדופק הם בעלי חשיבות קריטית ברפואת חירום והם גם שימושיים מאוד עבור חולים עם בעיות נשימה או לב, במיוחד COPD, או לאבחון של כמה הפרעות שינה כגון דום נשימה ועוד.
על אף נוחיות המכשיר הוא אינו מהווה תחליף לבדיקות מעבדה מעמיקות יותר אשר מצביעות על מדדים כגון: רמות פחמן דו-חמצני, רמת חומציות בדם, או ריכוז ביקרבונט (HCO3).
קריאה שגויה עשויה לקרות עקב מגוון תרחישים כדוגמת מכשיר זול ולא אמין, גפה קרה, הרעלת ציאניד או CO, עור עבה מאוד, לק או לכלוך על הציפורן או גם רעידות וצמרמורות שעשויות לשבש את דיוק המכשיר.
אוקסייד וניוטרינו הוא צמד היפ הופ לונדוני המורכב מ-DJ אוקסייד (אלכס ריברס) ו-MC ניוטרינו (מארק אוסיי-טוטו).
הסינגל הראשון שלהם "Bound 4 Da Reload" הגיע למקום הראשון במצעד הסינגלים הבריטי במאי 2000. השיר ידוע גם בתור שיר הנושא של סדרת הדרמה Casualty ב-BBC.
השיר שלהם "Shoot 2 Kill", הושמע בסרטו של סשה ברון כהן "עלי ג'י - הסרט".
2001: Execute (הגיע למקום ה-11 בבריטניה)
2002: 2 Stepz Ahead (הגיע למקום ה-28 בבריטניה)
אוקספורדשייר הוא מחוז באזור דרום-מזרח אנגליה.
המחוז גובל בנורת'האמפטונשייר, בבקינגהאמשייר, בברקשייר, בווילטשייר, בגלוסטרשייר ובווריקשייר.
המחוז מחולק לחמישה תת-מחוזות (לפי מיקומם במפה משמאל):
וייל אוף וייט הורס ("עמק הסוס הלבן" - קרוי על שם הסוס הלבן של אפינגטון)
הגדולה בערי המחוז היא אוקספורד, הידועה באוניברסיטת אוקספורד הממוקמת בה ובהוצאת הספרים הוצאת אוניברסיטת אוקספורד הפועלת בה.
הנקודה הגבוהה במחוז היא גבעת הסוס הלבן שגובהה 261 מטרים.
מקור שמו של המחוז באנגלית סקסונית: "אוקסנפורד" - "מעבר השוורים", היה מעבר רדוד בנהר התמזה.
האזור לא היה מיושב בתקופה הרומית, וראשית ההתיישבות באזור העיר אוקספורד מקורה במאה השמינית.
אלפרד הגדול נולד בוואנטאז' שבברקשייר, בתחום המחוז.
ראשיתו של מחוז אוקספורדשייר בראשית המאה העשירית.
באותה עת היו גבולות המחוז נהר התמזה בדרום, אזור הקוטסוולדס במערב, אזור הקילטרנס במזרח, ואזור המידנלנדס בצפון.
האזור היה בעל חשיבות היסטורית וכלכלית, בשל השדות הפוריים שבו, ובשל מיקומו במרכז אנגליה.
האוניברסיטה שנוסדה בעיר המחוז אוקספורד ב-1096 הייתה למוסד תרבותי רב חשיבות, ששמעו יצא למרחק, כבר בימי הביניים.
אזור הקוטסוולדס היה במהלך המאה ה-13 למרכז של גידול וסחר בצמר.
האזור נותר אזור חקלאי שליו, והמהפכה התעשייתית הגיעה אליו בשלב מאוחר יחסית.
חברת מנועי מוריס הייתה חברת התעשייה הכבדה הראשונה שפעלה במחוז, וזו נוסדה בשנת 1912.
המיכון החקלאי והתיעוש במאה ה-20 שינו את פני התעסוקה במחוז.
בראשית המאה ה-20 לא היה במחוז כל תיעוש, ובשלהי המאה ה-20 פחות מאחוז מאוכלוסיית המחוז עוסק בחקלאות.
לאורך ההיסטוריה חולק המחוז ל-14 תת-מחוזות: באמפטון, באנבורי, בינפילד, בלוקסהאם, בולינגדון, צ'אדלינגטון, דורצ'סטר, אוולמה, לנגטריי, לווקנור, פיירטון, פלאוליי, תיים ווטון.
גידול התוצר הגולמי המיוצר במחוז, נתונים במיליוני ליש"ט:
במחוז פועלים 23 בתי ספר פרטיים ו-35 בתי ספר ממלכתיים.
כמו כן פועלות במחוז שתי אוניברסיטאות: אוניברסיטת אוקספורד הנודעת ואוניברסיטת אוקספורד ברוקס.
ורקסטון קולג' ממוקמת בבאנבורי שבמחוז.
בוודסטוק ממוקם ארמון בלנהיים, שנבנה על ידי האדריכל ג'ון ואנברו עבור ג'ון צ'רצ'יל, דוכס מרלבורו הראשון, לאחר ניצחונו בקרב בלנהיים.
גני הארמון תוכננו על ידי אדריכל הגנים לנסלוט בראון בצורת מצעד צבאי.
בתי אחוזה גדולים נוספים הממוקמים במחוז הן בית צ'סטלטון ופארק סטונור.
בעיר אוקספורד מבנים היסטוריים רבים, המשמשים את הקולג'ים השונים המרכיבים את אוניברסיטת אוקספורד מאז הקמתה.
או.ק.ק בלגרד (בסרבית: Омладински Kошарка Kлуб מועדון כדורסל הנוער) היא קבוצת כדורסל סרבית מהעיר בלגרד המשחקת בליגת העל הסרבית בכדורסל.
המועדון הוקם בשנת 1945 ביוזמת איגוד עובדי המתכת של יוגוסלביה, תחת השם "KK Metalac" (מתכת) והשתתפה בליגה היוגוסלבית, ובהמשך בליגה הסרבית לאחר התפרקות יוגוסלביה.
בשנת 1950 שונה שם המועדון ל"KK BSK" ובשנת 1958 הוסב שמו ל"OKK Beograd", השם שנשמר עם היום.
האולם הביתי של הקבוצה הוא "היכל שומיצה", המכיל 2,000 מקומות, אך במשחקים בין-לאומיים משחקת הקבוצה ב"היכל פיוניר", המכיל 5,878 מקומות ישיבה.
ב-2 ביוני 1969 נהרג בתאונת דרכים ליד סרייבו הכדורסלן הסרבי רדיבוי קוראץ' שגדל בקבוצה, ועל שמו נקרא גביע קוראץ'.
אוקק השתתפה בעונה הראשונה של המפעל ואף הגיעה לגמר הראשון ב-1972, בו הפסידה ללוקומוטיב זאגרב.
הקבוצה השתתפה בעבר בליגה הבלקנית.
אוקסקארבאזפין היא תרופה אנטיכולינרגית, אנטי-אפילפטית ומייצבת מצב רוח המשמשת בעיקר לטיפול באפילפסיה.
משתמשים בה גם לטיפול בחרדה, בבעיות מצב רוח ובטיקים מוטוריים שפירים.
אוקסקארבאזפין משווקת כטרילפטל וטרילפטין על ידי חברת נוברטיס ומצויה במספר ארצות כתרופה גנרית.
תוך כדי טיפול באפילפסיה נמצא שאוקסקארבאזפין משפר את מצב הרוח ומפחית סימפטומים של חרדה יותר מאשר תרופות אחרות שמשתמשים בהן לטיפול באפילפסיה.
אוקסקארבאזפין הוא נגזרת מבנית של קארבאמזפין עם קטון במקום אלקן על טבעת הדיבנזאזפין.
הבדל זה עוזר להפחית את ההשפעה על הכבד וכן מונע צורות קשות של אנמיה או גרנולוציטופניה (ירידת פתע במספר תאי הדם הלבנים בדם) הקשורה בדרך כלל עם קארבאמזפין.
למעט הפחתה זו בתופעות לוואי סבורים שיש לה אותו מכניזם של קארבאמזפין – דיכוי תעלות נתרן (שהיא, כנראה מכניזם הפעולה העיקרי) ומשתמשים בה לטיפול באותם מצבים.
אוקסקארבאזפין גורמת לסחרחורת, נמנום, ראייה מטושטשת או כפולה, עייפות ועלולה לגרום לכאבי ראש, בחילה והקאה.
היא עלולה לגרום גם לקושי בריכוז וכבדות מנטלית.
היא עלולה לגרום להיפונטרמיה (תת-נתרן בדם) (2.7% מן החולים) ולכן יש לבדוק רמות נתרן בדם אם החולה מתלונן על עייפות קשה.
חלק מתופעות לוואי אלה (כמו כאבי ראש) ניכרות יותר זמן קצר אחרי נטילת התרופה והן נעלמות עם הזמן (בערך 60–90 דקות).
צוינו גם השתוקקות למאכלים מלוחים, כמו צ'יפס ואימפולסיביות מוגדלת.
תופעות לוואי אחרות כוללות כאבי בטן, רעד, פריחה, שלשול, עצירות, תיאבון מופחת ויובש בפה.
גם רגישות העור לאור השמש עלולה לגדול וחולים עלולים לחוות כוויות שמש חמורות.
תכיפות תופעות הלוואי עולה כאשר המינון היומי עובר 1200 מ"ג.
אוקסקארבאזפין עלולה לגרום לאמצעי מניעה הנלקחים דרך הפה להיות פחות יעילים.
בניסויים בבעלי חיים (חולדות וארנבים) נצפו מקרים של אי-תקינות מבנית בעוברים וגילויים אחרים של רעילות התפתחותית (מוות ברחם, פיגור בגדילה).
בעלי חיים אלה טופלו באוקסקארבאזפין בזמן ההיריון במינונים דומים למקסימום המומלץ לבני אדם.
אין מחקרים קליניים מספיקים ומהימנים של אוקסקארבאזפין על נשים בהיריון.
עם זאת אוקסקארבאזפין קרוב מאוד במבנה שלו לקארבאמזפין הנחשב למזיק לבני אדם.
אוקסקארבאזפין והמטבוליט (תוצר של פעולת חילוף חומרים) שלו MHD מופרשים בחלב אם.
בשל הסיכון האפשרי לתופעות לוואי קשות לתינוקות יונקים יש לקבל החלטה אם להפסיק את ההנקה או את נטילת התרופה כל זמן שהאם מניקה.
אוקפי אלסטר היא קבוצת כדורסל בלגית מהעיר אלסט במחוז פלנדריה, המתמודדת בליגת העל הבלגית.
המועדון נוסד בשנת 1949 תחת השם "בלגקום אלסט".
בשנת 2002 הקבוצה ירדה לליגה השנייה עקב ניהול כושל.
בסיום עונת 2005/06 העפילה בחזרה לליגה הראשונה.
בעונת 2010/11 הגיעה הקבוצה עד לגמר הפלייאוף והפסידה לקבוצת ספירו שרלרואה החזקה 3-0.
בעונת 2011/12 זכתה הקבוצה בגביע הבלגי לאחר ניצחון בגמר מול קבוצת אנטוורפ ג'יינטס 89-96. בעונת 2012/13 הפסידה בגמר הגביע לקבוצת טלאנט אוסטנדה.
בעונת 2013/14 הפסידה בסדרת גמר הפלייאוף 3-2 לקבוצת טלאנט אוסטנדה, אך התנחמה בזכייה בסופרקאפ הבלגי בפעם השנייה ברציפות.
הקבוצה משתתפת במסגרות האירופאיות מאז שנת 1994. בין היתר השתתפה ב: גביע קוראץ', גביע ספורטה והיורוצ'לנג'.
הקבוצה ידועה באוהדים הקנאים שלה הנקראים "הלגיון הכחול", היוצרים אווירה ביתית באולם וגורמים לא פעם לדירבון השחקנים לניצחונות.
הקבוצה מארחת בהיכל זאל פורום, הנקרא גם ג'נרלי פורום עקב הסכם חסות, המכיל 2,800 מקומות ישיבה.
אוקספם היא קונפדרציה בינלאומית של 15 ארגונים הפועלים ב-98 מדינות בעולם במטרה למצוא פתרון בר קיימא לעוני ולבעיות חוסר צדק נלוות.
הארגון שואף לכך שעניים יוכלו לשפר את פרנסתם ואת חייהם ויוכלו להשמיע את דעתם ביחס לתהליכי קבלת החלטות שמשפיעים עליהם.
הארגון הוקם באוקספורד שבממלכה המאוחדת ב-1942 על ידי קבוצה של קווייקרים, פעילים חברתיים ואנשי אקדמיה מאוניברסיטת אוקספורד.
התארגנות זו הפכה לבסיס של הסניף הבריטי של אוקספם.
ההתארגנות הייתה אחת מכמה ועדות מקומיות שקמו על מנת להילחם ברעב.
המשימה שראו לנגד עיניהם הייתה לשכנע את ממשלת בריטניה לאפשר העברת מזון לאזרחי יוון שגוועו מרעב, מבעד למצור שהטילו בעלות הברית על יוון במלחמת העולם השנייה.
הסניף הראשון של אוקספם מעבר לים הוקם בקנדה ב-1963. הארגון שינה את שמו לכתובת הטלגרפיה שלו, Oxfam, ב-1965.
ועד אוקספורד הראשון להקלה ברעב הורכב מקבוצה של אזרחים מודאגים כמו פרופסור גילברט מארי ורעייתו, ססיל ג'קסון קול וסר אלאן פים.
הוועד נפגש בספרייה הישנה של אוניברסיטת כנסיית סנט מרי הבתולה שבאוקספורד ומטרתו הייתה להקל על הרעב ששרר ביוון עליה הוטל מצור ימי על ידי בעלות הברית.
עד 1960 הפך הוועד לארגון חוץ-ממשלתי גדול.
הארגון נרשם על פי החוק הבריטי ב-1943. הקונפדרציה הוקמה בשנת 1995 על ידי קבוצה של ארגונים לא ממשלתיים עצמאיים.
קרן אוקספם אינטרנשיונל רשומה בהאג, הולנד, כמוסד ללא כוונות רווח.
מזכירות אוקספם אינטרנשיונל מתאמת מסעות הסברה, תוכניות פיתוח ומתן מענה למצבי חירום.
המזכירות הבינלאומית כוללת את המנכ"ל, יו"ר כל אחד מהשותפים ויו"ר אוקספם אינטרנשיונל.
היושבי ראש של הסניפים השותפים עושים עבודתם ללא תגמול, אולם יש להם זכות הצבעה.
הדירקטורים ויו"ר אוקספם אינטרנשיונל הם חברים ללא זכות הצבעה.
מועצת המנהלים גם בוחרת סגן יו"ר וגזבר מקרב החברים בעלי זכות הצבעה.
מועצת המנהלים אחראית על הבטחת השקיפות, החבות ועל עמידתו של אוקספם במטרותיו.
חוקת הארגון והתוכנית האסטרטגית שלו, מאושרים אף הם ברמת הדירקטוריון.
מועצת המנהלים מקבלת המלצות מהדירקטורים בשאיפה להבטיח כי הקונפדרציה פועלת בהתאם למטרות המוסכמות שלה.
מועצת המנהלים גם מסכימה על החברות בקונפדרציה, ובוחרת את נשיא הכבוד ואת היועץ לשם כבוד, את חברי הוועד ואת מנכ"ל אוקספם אינטרנשיונל.
למספר ועדות משנה המורכבות ממומחים ישנו מנדט לסייע בתחומים ספציפיים.
שפתו הרשמית של אוקספם היא אנגלית והשפות בהן הוא פועל הן אנגלית, ספרדית וצרפתית.
מימון הארגון מגיע מהארגונים השותפים.
תוכניות אוקספם פונות לטפל בסיבות המבניות של העוני.
הפעילות מתבצעת בעיקר באמצעות ארגונים מקומיים המבקשים לשפר את האפקטיביות שלהם או סיוע ישיר לאנשים ישירות במקומות בהם היכולות המקומיות אינן הולמות או שהן בלתי מספקות מבחינת יעדיו של אוקספם.
בנובמבר 2000 אימץ אוקספם גישה מבוססת זכויות כמסגרת לכל פעולותיה של הקונפדרציה ושותפיה.
אוקספם מכיר באוניברסליות של זכויות האדם.
אוקספם מאמין שחוסר אונים ועוני ניתנים למניעה וניתן לחסלם על ידי פעולה אנושית ורצון מדיני.
הזכות לפרנסה בת קיימא והזכות להשתתף בתהליכים חברתיים ולבצע שינויים חיוביים בחייהם של אנשים הן זכויות וצרכים בסיסיים אשר ניתן לספקם.
אוקספם מאמין ששלום והפחתה בתפוצת כלי נשק הם תנאי הכרחי לפיתוח ושניתן לצמצם בצורה משמעותית את אי השוויון, הן בין המדינות העשירות לעניות, הן את אי השוויון בתוך המדינה.
דאגתו הראשונית של אוקספם הייתה אספקת מזון.
עם השנים החל הארגון לספק גם תרופות וכלים שיאפשרו לאנשים לפרנס את עצמם והוא פותח בעבורם שווקים של סחר בינלאומי.
לתוכנית של אוקספם שלושה מוקדים עיקריים:
עבודות פיתוח, אשר מנסות להרים קהילות מעל קו העוני לטווח הארוך ולהציע להן פתרונות ברי-קיימא המבוססים על הצרכים שלהן.
סיוע הומניטרי, הגשת עזרה לנפגעים מידיים מאסונות טבע ומקונפליקטים, אשר במקרים רבים מהווה פלטפורמה לעבודות פיתוח ארוכות טווח, בעיקר בתחומי המים והסניטציה.
סינגור, שדלנות וניהול קמפיינים עממיים המיועדים להשפיע על החלטות מדיניות הנוגעות לסיבות של קונפליקטים ברמה המקומית, הלאומית והבינלאומית.
הארגון פועל בין היתר בתחומי הסחר ההוגן, חינוך, סיוע בינלאומי, קיימות, בריאות, איידס, שוויון מגדרי, אסונות טבע וסכסוכים (קמפיין לקידום הסכם בינלאומי בנוגע לסחר בנשק), דמוקרטיה וזכויות אדם ושינויי אקלים.
הארגון מספק סיוע הומניטרי לנפגעי הרעב שהכה ב-2011 בקרן אפריקה - בקניה, אתיופיה וסומליה.
לאוקספם מספר ערוצים לגיוס כספים, נוסף על חנויותיו.
מעל חצי מיליון אנשים בבריטניה תורמים לו בקביעות, והוא נהנה מהורשת כסף בצוואות.
מתחרים רבים משתתפים במרתון לונדון לצורך גיוס כספים לארגון והוא זוכה גם למשאבים בתמורה לסיוע שהוא מגיש לארגון פסטיבל גלסטונברי.
בשילוב עם גופים נוספים הארגון מפעיל מספר אירועי הליכה שנתיים בהונג קונג, אוסטרליה, ניו זילנד, בריטניה, יפן ומדינות נוספות.
בכל שנה ב-8 במרץ, יום האישה הבינלאומי, מבקש אוקספם בריטניה מאנשים להתאסף ולארח את חבריהם ועמיתיהם לצורך גיוס כספים.
דו"ח שנתי, תוכנית אסטרטגית, מסמכי מחקר ומדיניות http://www.oxfam.org/en/about/annual-reports.
פרסומים מדיניים ומחקריים אשר ניתן לסנן לפי נושא ו/או תאריך https://www.oxfam.org/en/policy.
הסכסוך עם סטארבקס על ייצור קפה באתיופיה
ב-26 באוקטובר 2006 האשים אוקספם את סטארבקס שביקש מהאגודה הלאומית לקפה לחסום רישום שלושה זני קפה אתיופים מובחרים כסימנים מסחריים בארצות הברית.
התוכנית הייתה מאפשרת לאתיופיה לזכות בנתח גדול יותר מהרווחים במסחר בקפה, באמצעות שליטה בשימוש שנעשה בו בשווקים הבינלאומיים.
נטען, שהתוצאה עלולה להיות שלילת הכנסות בסך 47 מיליון אירו לשנה ממגדלי קפה אתיופים.
נוכח יותר מ-90,000 מכתבים שהביעו דאגה, הניחה סטארבקס בסניפיה עלונים בהם האשימה את אוקספם ב"התנהגות מוליכת שולל" ודרשה שהקמפיין של אוקספם ייפסק.
ב-7 בנובמבר טען האקונומיסט שעמדת אוקספם פשטנית, שממשלת אתיופיה סובלת מאנאלפביתיות כלכלית ושהגישה מבוססת הסטנדרטים של סטארבקס תפעל בסופו של דבר לטובת החקלאים.
אף על פי כן, ב-20 ביוני 2007 הודיעו נציגים בכירים של אתיופיה ושל סטארבקס כי הגיעו להסכם בדבר הפצה, שיווק ורישוי אשר מבטיח הגנה על זכויות עובדים ועל סימן המסחר של המגדלים.
ב-2003 פרסם אוקספם-בלגיה כרזה של תפוז ישראלי נוטף דם.
הכיתוב שנלווה לפוסטר היה: "לפירות הישראלים יש טעם מר".
המודעה כוונה להביא להחרמת פירות וירקות ישראלים בשל שליטת ישראל בשטחי יהודה ושומרון.
על אוקספם נמתחה ביקורת רחבה בשל המסר הפוליטי האנטי-ישראלי של הכרזה.
בעקבות לחץ מצד NGO Monitor הסיר אוקספם את הכרזה מאתר האינטרנט שלו ויאן אנדרסון, יו"ר אוקספם אינטרנשיונל, פרסם מכתב התנצלות.
עם זאת, אוקספם ממשיכה לתמוך בחרם על מוצרי ההתנחלויות.
ב-7 באוגוסט 2009 ויתר אוקספם על שירותיה של השחקנית האמריקנית קריסטין דייוויס אשר שימשה כדוברת של הארגון, בשל חוזה פרסום שחתמה דייוויס עם חברת הקוסמטיקה הישראלית AHAVA.
החברה ממוקמת באזור יהודה ושומרון המוגדר על ידי אוקספם כ"שטח במחלוקת".
בינואר 2014 התפטרה כוכבת הקולנוע סקרלט ג'והנסון מתפקידה כשגרירת הארגון בשל תמיכתו בחרם על ההתנחלויות והלחץ שהפעיל עליה עקב כך, לעזוב את תפקידה כפרזנטורית של מפעל סודהסטרים שמעבר לקו הירוק.
במרץ 2014 פרסם "שורת הדין" דו"ח המאשים את אוקספם בתמיכה ארגונית וכספית בארגונים הפלסטיניים UHWC ו-UAWC המופעלים על ידי ארגון הטרור "החזית העממית לשחרור פלסטין", ובכך למעשה מסייע ותומך בטרור, דבר המהווה עבירה על החוק.
אוקסיקודון (Oxycodone) הוא משכך כאבים ממשפחת האופיואידים, המתאים לטיפול בכאבים בינוניים עד חזקים, כגון: כאבי מחלות כרוניות, סרטן, כאבים מפציעות קשות, או כאבים לאחר ניתוח.
אוקסיקודון נמכר תחת שמות מסחריים רבים: אוקסיקוד, פרקודן, פרקוסט , רוקסיפרין, אנדוסט ואוקסיקונטין.
ישנן גם תרופות המכילות אוקסיקודון וחומרים פעילים נוספים כמו טרגין.
אוקסיקודון דומה ביעילות למורפין אך גורם לפחות תופעות לוואי כגון הקאות, הזיות, עלייה בלחץ הדם ועייפות.
לפיכך, נטען כי אוקסיקודון הוא תחליף טוב לחולים הזקוקים למשככי כאבים אופיאטיים.
יש להשתמש באוקסיקודון באופן מוגבל, משום שהשימוש בו גורם להתמכרות, לתופעות לוואי רבות ולמוות.
כמו כל התרופות ממשפחת האופייטים, אוקסיקודון עלול לערפל את ההכרה ולפגוע במחשבה הצלולה, במיוחד בתחילת הטיפול, או כאשר נעשה שינוי במינון.
קיימת טענה שהסיכוי להתמכר לאוקסיקודון נמוך אך היא מסתמכת על מכתב קצר בודד בכתב עת רפואי לפני עשרות שנים.
אוקסיקודון יכול לגרום לסיבוכים שונים ולסכנות בריאותיות, הוא חזק כמו הרואין ויכול להשפיע על מערכת העצבים באותו האופן.
אין להשתמש בתרופה אם החולה פיתח בעבר אלרגיה לתרופות המכילות את החומר הפעיל.
כמו כן, אסור להשתמש בתרופה בחולים הסובלים מבעיות נשימה, או אסתמה קשה.
תופעות בשכיחות גבוהה: התמכרות, ירידה בלחץ הדם, חולשה, עייפות, סחרחורת, בחילות, הקאות, יובש בפה, עצירות וקשיי נשימה.
תופעות בשכיחות נמוכה: עצבנות, אי-שקט, בלבול, התעלפויות, פריחה, קצב לב לא תקין, תשישות, הפחתה בכמות השתן וכאבי ראש.
אוקסיקודון סונתז לראשונה בשנת 1916 על ידי פרוינד וספיר מאוניברסיטת פרנקפורט בגרמניה, מספר שנים לאחר שחברת תרופות גרמנית הפסיקה את הייצור של הרואין עקב שימוש מסוכן ומזיק.
השימוש הקליני הראשוני של התרופה תועד ב-1917, שנה לאחר שפותח לראשונה.
אוקסיקודון הוצג לראשונה בשוק האמריקאי במאי 1939. בשנת 1995 אושרה לשימוש והושקה בארצות הברית התרופה אוקסיקונטין, המיוחדת בכך שהיא משתמשת בשחרור מושהה של אוקסיקודון, על ידי חברת פורדו (Purdue) שבבעלות משפחת סאקלר.
חברת פורדו מימנה מחקרים ורופאים שטענו כי ניתן להשתמש בתרופה ללא חשש מהתמכרות במגוון רחב של מחלות.
ד"ר קורטיס רייט שאישר את התרופה כ"בעלת סיכון נמוך להתמכרות", עזב את רשות המזון והתרופות האמריקאית (FDA) תוך זמן קצר ולאחר שנתיים החל לעבוד בחברת פורדו.
רווחי מכירת התרופה הניבו על פי הדיווח כ-35 מיליארד דולר.
כיוון שמאז 1999 מעל ל-500,000 אמריקאים מתו מצריכת תרופות-מרשם שהן אופיאטים (ביניהן אוקסיקונטין), המודעות לנזקיהן עלתה בהדרגה לתודעה הציבורית.
בשנת 2006 הורשעו שלושה מבכירי פורדו בשיווק פלילי מטעה של תרופות והושתו עליהם מאסר על תנאי וקנס של 35 מיליון דולר.
בתחילת 2007, הודתה חברת פורדו בהטעיית הציבור לגבי הסיכון להתמכרות לאוקסיקונטין והסכימה לשלם 600 מיליון דולר במסגרת עסקת טיעון מהגדולות בהיסטוריה האמריקאית.
בהמשך, חברת פורדו שילמה לתובעים נוספים (מדינת קנטקי) 24 מיליון דולר.
שיווק אוקסיקודון נמשך ואף ביתר שאת במדינות נוספות ועל ידי חברות נוספות.
שמו הכימי של אוקסיקודון נגזר מהשם הכימי קודאין אך למרות זאת אוקסיקודון וקודאין שונים זה מזה בשלושה דברים:
לאוקסיקודון יש קבוצת הידרוקסיל בפחמן 14.
לאוקסיקודון יש תכונות של דיהידרו 7–8.
לאוקסיקודון יש קבוצת קרבוניל לעומת קודאין שיש לו קבוצה הידרוקסילית באותו מקום.
השינוי בפורמולת שחרור-מבוקר של אוקסיקודון בשנת 2010 שהתקיים כדי למנוע שימוש מסוכן ומזיק, הוא הגורם העיקרי לכך שאנשים ומכורים רבים התחילו להשתמש בהרואין, כך דווח בכתב העת לרפואה פנימית של ארגון הרופאים האמריקאי (JAMA).
לפי נתונים אודות 2,566 מטופלים עם הפרעת תלות באופיואידים ב-150 מרכזי טיפול בארצות הברית, עלה כי שנה ותשעה חודשים לאחר הפצת הפורמולה החדשה, שכיחות הטיפול באוקסיקודון ירדה באופן ניכר, אך מצד שני השימוש בהרואין עלה בצורה מאוד משמעותית ואפילו הכפיל את עצמו.
בשנת 2010, מנהל התרופות והמזון האמריקאי אישר את הפורמולה החדשה להפחתת הסיכון למינון-יתר.
במקום מתן הטיפול כאבקה שניתן לתת בזריקה, בלעיסה או דרך האף, הפורמולה החדשה הופכת לג'ל עם ריסוקה.
במטרה לבחון את ההשפעה של הפורמולה החדשה על השימוש לרעה באוקסיקודון ובתרופות ומשככים אחרים, חוקרים אספו נתונים מחודש יולי 2009 ועד מרץ 2012.
החוקרים דווחו כי השימוש לרעה בתרופת האוקסיקודון ירד מ-35.6% לפני הפורמולה החדשה ל-12.8% לאחר 21 חודשים.
עם זאת, השימוש באופיואידים אחרים, כולל פנטניל והידרומורפון, עלה באופן ניכר – מ-20.1% ל-32.3%.
אוקסנארד היא עיר במחוז ונטורה שבמדינת קליפורניה בארצות הברית, השוכנת בחופה הדרומי של המדינה.
היא העיר ה-19 בגודלה בקליפורניה.
אוקסנארד ממוקמת בערך 48 קילומטרים צפונה מלוס אנג'לס, ונחשבת לחלק מהמטרופולין הרחב של העיר.
אוקסיטניה הוא חבל בדרום צרפת, אשר הוקם ב-1 בינואר 2016. הוא החבל הדרומי ביותר במדינה.
שטחו מגיע ל-72,724 קילומטר מרובע ובשטחים הכלולים בו חיו בשנת 2012 5,626,858 תושבים.
החבל הוקם במסגרת רפורמה מנהלית שננקטה להקטנת מספר החבלים בצרפת המטרופוליטנית מ-22 ל-13. הוא כולל שני חבלים שהיו נפרדים על פי החלוקה הקודמת - לנגדוק-רוסיון ומידי-פירנה.
בירת החבל היא העיר טולוז.
לחבל ניתן בתחילה שם זמני שהיה צירוף של שמות שני החבלים הכלולים בו, "לנגדוק-רוסיון-מידי-פירנה" (Languedoc-Roussillon-Midi-Pyrénées).
ביולי 2016 הכריזה מועצת החבל על שמו הנוכחי והקבוע אוקסיטניה (Occitanie), למרות שהשטח מהווה כמחצית משטח החבל ההיסטורי אוקסיטניה.
החבל גובל במערב בחבל אקיטן החדשה, בצפון בחבל אוברן-רון-אלפ, במזרח בחבל פרובאנס-אלפ-קוט ד'אזור, בדרום-מזרח בחוף הים התיכון ובדרום בספרד.
טולוז (הייתה בירת חבל מידי-פירנה ומשמשת כבירת החבל החדש)
מונפלייה (הייתה בירת חבל לנגדוק-רוסיון)
אוקסנה אלכסנדרובנה צ'וסוביטינה היא מתעמלת אוזבקית, אלופה אולימפית שייצגה בעברה את ברית המועצות, גרמניה ואוזבקיסטן.
הקריירה של צ'וסוביטינה כמתעמלת עילית נפרשה על פני יותר מרבע מאה.
היא זכתה באליפויות ברית המועצות לנוער בשנת 1988 והחלה להשתתף בתחרויות בינלאומיות משנת 1989, שנים רבות לפני שיריביה העכשוויים עוד נולדו.
היא המתעמלת היחידה בהיסטוריה שהשתתפה בשמונה משחקים אולימפיים, והשנייה בהיסטוריה שהשתתפה בתחרויות תוך כדי ייצוג של שלושה לאומים שונים: נבחרת ברית המועצות בשנת 1992, אוזבקיסטן בשנים 1996, 2000, 2004, 2016 ו-2021, וגרמניה בשנים 2008 ו-2012. צ'וסוביטינה השתתפה בעשר אליפויות עולם, שלוש אליפויות אסיה ובשלושה משחקי ידידות נוספים.
צ'וסוביטינה זכתה ב-9 מדליות באליפויות העולם, בתרגיל על מתקן אחד, שולחן קפיצות, יותר מכל מתעמלת אחרת בהיסטוריה.
צ'וסוביטינה היא אחת מן המתעמלות הבודדות (ביניהן לאריסה לטינינה) שחזרו לייצג את ארצן בתחרויות בינלאומיות לאחר שילדו.
אוקסנה גנאנדייבנה פיודורובה היא דוגמנית ומגישת טלוויזיה רוסייה.
מיס תבל הראשונה שהודחה מתפקידה.
פיודורובה נולדה בפסקוב, היא גדלה כבת יחידה על ידי אמה שעבדה כאחות בבית חולים פסיכיאטרי ועל ידי סביה מצד אמה, סבתה הייתה בת למשפחת אצולה, בנעוריה ניגנה בסקסופון והייתה בלהקה בבית ספרה.
במסגרת לימודיה היא כתבה תזה בנושא "רגולציה של חוקרים פרטיים ופעילות ביטחונית בפדרציה הרוסית".
ב-2005 ניסתה לברר מה עלה בגורל אביה עמו ניתקה את הקשר וגילתה שהוא נפטר.
לאחר כהונתה היא דגמנה בשבוע באופנה של רומא ובשבוע האופנה של מילאנו, הופיעה באירועי אופנה רבים במדינתה וביניהם "יריד המיליונרים של מוסקבה", ב-2005 שימשה כשופטת ב-"Ty - supermodel" (גרסה רוסית של "הטופ מודל הבאה").
ב-2008 היא הוציאה את ספרה "סגנון הפורמולה" העוסק בעצות וטיפים ליופי וטיפוח ובנוסף מכיל גם מידע אוטוביוגרפי אודותיה.
ב-2010 החלה לשמש כעורכת אחראית של מגזין אופנה, ב-2011 הייתה שופטת אורחת בגרסה הרוסית של "פרויקט מסלול".
ב-2008 דובבה את המלכה קלריון בדיבוב הרוסי של הסרט "טינקר בל", ב-2010 היא דיבבה את ברבי בדיבוב הרוסי של הסרט "צעצוע של סיפור 3".
ב-2009 הנחתה פסטיבל מוזיקה בבלארוס, ב-2008 ביצעה דואט ביחד עם דימה בילאן וב-2011 יצא אלבומה הראשון שהקליטה כזמרת.
ב-2007 החלה לשמש כשגרירה של רצון טוב ברוסיה עבור ארגון קרן החירום הבינלאומית של האומות המאוחדות לילדים וב-2009 ייסדה ארגון העוסק בצדקה לילדים ונקרא "Hurry To Create Wonders!", היא עובדת באופן קבוע עם זוכות מיס רוסיה נוספות בפעילויות לקידום צדקה וב-2009 הופיעו בקונצרט "יום הילד הבינלאומי" שניערך במוסקבה.
ב-2007 נישאה במינכן לדוגמן הגרמני פיליפ טופט וב-2010 הם התגרשו, ב-2011 התחתנה בפעם השנייה עם אנדריי בורודין, בעל תפקיד בסגל הנשיאותי של רוסיה וסגן נשיא התאחדות האיגרוף הרוסית, ב-2012 נולד לה בן וב-2013 ילדה את בתה, בדתה היא בת הכנסייה האורתודוקסית הרוסית.
מועדון הכדורגל אוקספורד יונייטד הוא מועדון כדורגל אנגלי מהעיר אוקספורד שבאוקספורדשייר, המשחק בפוטבול ליג צ'מפיונשיפ, שהיא הדרג השני במבנה הליגות של אנגליה.
הקבוצה נוסדה בשנת 1893 ומשחקת באצטדיון "קסאם" המסוגל להכיל כ-12,500 צופים.
המועדון נוסד בשנת 1893 בשם "הדינגטון" כאשר בשנת 1911 הוסיף לשמו את הסיומת "יונייטד".
קבוצת הכדורגל של המועדון הוקמה על ידי הכומר ג'ון סקוט טאקר ועל ידי הרופא רוברט הצ'ינגס, כדרך שתעזור לשחקני הקריקט של המועדון לשמור על כושרם במהלך פגרת החורף.
צבעי הקבוצה היו בהתחלה כתום וכחול.
משחק הכדורגל הראשון של הקבוצה היה כנגד קבוצת "קאולי בראקס".
בשנת 1899 "הדינגטון" הצטרפה לחטיבה השנייה של הליגה המחוזית של אוקספורדשייר, בה שיחקו עד פרוץ מלחמת העולם הראשונה, בשנת 1914. לקבוצה לא היה מגרש ביתי עד שנת 1913, בה נרכש מגרש קטן בלונדון.
ב-1920 המגרש שופץ ו"הדינגטון" נאלצה לנטוש אותו ולעבור למגרש אחר.
לבסוף ב-1925 הם מצאו מגרש קבוע, אשר בקיץ שימש למשחקי קריקט ובחורף למשחקי כדורגל.
בזמן זה, קבוצת הקריקט של המועדון, עברה לשחק באצטדיון נפרד משלה, והאצטדיון הביתי של "הדינגטון" הפך להיות מגרש כדורגל בלבד.
בעונת 1948/1949 המועדון הגיש בקשת הצטרפות לחטיבה השנייה של הליגה הדרומית, אולם, בעקבות הרחבתה של החטיבה הראשונה, היא נבחרה לשחק בה.
החל מעונתו הראשונה בליגה הדרומית, המועדון נהיה מקצועי, וב-1950, נהפך למועדון האנגלי הראשון שהפעיל זרקורים, כשעשה זאת ב-18 בדצמבר 1950, במשחק נגד "בנבארי ספנסר".
לקראת עונת 1957/1958 צבעי הקבוצה שונו לצהוב.
בשנת 1960 שינה המועדון את שמו לשמו הנוכחי: "אוקספורד יונייטד", בכדי להגדיל את הפופולריות של הקבוצה במחוזה.
ב-1962 ניצח המועדון בפעם השנייה ברצף בליגת הכדורגל הדרומית, וקודם לליגה האנגלית הרביעית בכדורגל במקום קבוצת "אקרינגטון סטנלי" שפשטה רגל.
ב-1965 עלה המועדון לליגה האנגלית השלישית בכדורגל.
בעונת 1975/76 עלתה הקבוצה לליגה השנייה.
בשנת 1982 המועדון נכנס לחובות והודות להזרמה תקציבית על ידי רוברט מקסוול הוא שרד.
הוא שיחק כמה עונות בליגה השלישית עד שעלה ליגה השנייה וליגה הבכירה לקראת עונת 1985/1986. המועדון שרד בליגה הבכירה ואף זכה בגביע הפוטבול ליג.
הקבוצה ירדה לליגת משנה לאחר עונת 1987/1988. היא שיחקה מספר עונות בליגה השנייה וירדה לליגה השלישית בחשיבותה.
בשנת 2006 המועדון נמכר לאש עסקים אמריקאי תמורת 2 מיליון פאונד.
הוא שיחק מספר עונות בליגה לחובבים עד שחזר לשחק בליגה בעונת 2010/2011.
אוקסינודונים (שם מדעי Oxyaenidae) היא משפחת טורפים נכחדת מסדרת הקראודונטים הקדומים שהיו קרובי הטורפים המודרניים.
הם חיו באירואסיה ביערות והערבות הקדומים.
בני משפחה זו שחיו בתקופת הפלאוקן עד סוף האאוקן, היו יצורים קטנים שדמו לנמיות או לחתוליים והיו קטנים וגמישים.
מבנה לסתותיהם היה חזק ונועד לרסק את עצמות טרפם ולאו דווקא לחתוך את הבשר.
חלקם דמו מעט לחתולים והם נעו על כפות רגליהם.
אחרים דמו יותר לנמיות ונעו עם כל הכף על הקרקע.
רובם היו קטנים אך הגדול ביניהם השרקסטודון היה הגדול בבני הסדרה והגיע למשקל של 800 ק"ג.
אוקסנה יבלונסקיה היא פסנתרנית יהודיה סובייטית-אמריקאית-ישראלית.
נולדה במוסקבה בירת ברית המועצות למשפחה יהודית.
בגיל שש החלה ללמוד בבית הספר המרכזי למוזיקה של מוסקבה (בית ספר לילדים מחוננים במוזיקה), שם למדה במשך עשר שנים אצל אניידה סומבטיאן .
בגיל שש עשרה החלה את לימודיה בקונסרבטוריון של מוסקבה בהדרכת אלכסנדר גולדנווייזר וסגנו דמיטרי בשקירוב.
ב-1965 סיימה את לימודי הדוקטורט שלה בקונסרבטוריון והצטרפה לפקולטה לפסנתר.
היא זכתה בפרסים ראשונים בתחרויות לונג-טיבו- קרספין ב-1963, בתחרות בריו דה ז'ניירו ב-1965 ובתחרות בטהובן בווינה ב-1969.
היא התפרסמה והופיעה ברחבי ברית המועצות בעיקר עם התזמורת הפילהרמונית של מוסקבה ותזמורת הבולשוי.
השלטונות הסובייטים סירבו לתת לה לצאת לקונצרטים מחוץ לתחום ברית המועצות.
ב-1975 הגישה בקשה לקבלת ויזת הגירה לארצות הברית ונענתה בשלילה.
היא פוטרה מעבודתה בקונסרבטוריון של מוסקבה, הוכנסה לרשימה שחורה ונאסר עליה להופיע בקונצרטים בברית המועצות.
היא חיכתה שנתיים לקבלת הוויזה.
בתקופה זו הוגשה עצומה לשלטונות ברית המועצות בחתימת מנצחים, מוזיקאים, שחקנים, סופרים וסנטורים אמריקאים לתת לה להגר לארצות הברית; בין החותמים - אלי ויזל, ליאונרד ברנשטיין, יצחק בשביס-זינגר, קתרין הפבורן, שלי וינטרס, סטיבן סונדהיים ועוד.
לאחר שקיבלה היתר, ב-1977 עברה לארצות הברית עם בנה, הצ'לן דמיטרי יבלונסקי.
היא לימדה במשך יותר מ-30 שנה בפקולטה לפסנתר בג'וליארד, הופיעה בקרנגי הול וברחבי העולם עם תזמורות מפורסמות, הקליטה תקליטורים רבים וקבלה פרסום עולמי.
ב-2006 זכתה במדליית איינשטיין להישגים יוצאי דופן באמנויות.
ב-9 בנובמבר 2014 עלתה לישראל עם בנה, והם קיבלו אזרחות ישראלית.
לדבריה, עשתה זאת בגלל התגברות האנטישמיות בעולם.
יבלונסקיה מתגוררת ברמת גן, מלמדת באקדמיה למוסיקה ולמחול בירושלים, ומופיעה בישראל וברחבי העולם.
היא מנגנת בשלישייה עם בנה דמיטרי ואשתו הכנרת ז'אנה גנדלמן.
אוקסינטס (ביוונית עתיקה: Οξύντης) היה מלך אגדי באתונה, בנו של דמופון (ונכדו של תזאוס).
היו לו שני בנים, אפיאדס (Ἀφείδας) ותימוטאוס (Θυμοίτης).
אפיאדס ירש את המלוכה מאביו לאחר מותו אך נרצח לאחר כשנה על יד אחיו תימוטאוס שירש את מקומו.
תימוטאוס, בנו של אוקסינטס, היה צאצאו האחרון של תזאוס שמלך באתונה.
אוקסיטניה רבתי או אוקסיטניה במובן הרחב הוא אזור היסטורי-תרבותי-לשוני בדרום-מערב אירופה, רובו בשטחי צרפת של ימינו, שבה נפוצה, בימינו בדרך כלל כשפה שנייה, השפה האוקסיטנית langue d'oc, על ניביה ותרבותה.
אוקסיטניה רבתי כוללת את השליש הדרומי של צרפת של ימינו, ובנוסף את האזור הקטן של עמק אראן בקצה הצפון-מערבי של קטלוניה, את מונקו ועוד אזורים קטנים של איטליה – "העמקים האוקצ'יטאנים" ו"גוארדיה פיימונטזה".
שם האזור כולו – אוקסיטניה – בא משם השפה האוקסיטנית, שהיא בעצמה נקראת כך לפי מילית החיוב "אוק" – "oc" שמשמעותה "כן", לעומת המילית בצפון-צרפתית "אויל" oïl, בימינו – אוי oui.
שמה של שפת ה"אוק" מוזכרת, בין השאר, אצל דנטה בשלהי המאה ה-13.
בשנת 2012 לפי הערכות שונות מספר דוברי האוקסיטנית כשפת אם או כשפה שוטפת היה 200,000–800,000 (F.Bernissan 2012).
לפי המכון הדמוגרפי הצרפתי INED מספרם היה 526,000 ופעם אחרת 786,000 (Ph.Martel), זאת מתוך כ-16 מיליון תושבי האזור כולו.
השפה השולטת בחלק הצרפתי של אוקסיטניה היא הצרפתית.
באזור הכלול בקטלוניה מדברים קטלאנית וספרדית.
ובאזורים הנמצאים בשטח איטליה השפה השלטת היא איטלקית.
בשנת 1990 לאוקסיטנית הוענק מעמד רשמי בעמק אראן שבקטלוניה והחל משנת 2006 האוקסיטנית הוכרה כשפה רשמית נוספת של קטלוניה.
תחת שלטון האימפריה הרומית מרבית שטחה של אוקסיטניה היה ידוע כגאליה אקוויטניה או אקוויטניה.
האזור הראשון, כיום בדרום-מזרח צרפת, שנכבש על ידי הרומאים נקרא "הפרובינקיה הרומית" (Provincia Romana) בעוד שאר שטחי צרפת נקראו "גאליה".
מן השם "הפרובינקיה הרומית" נוצר שם החבל "פרובאנס".
חבל פרובאנס נכלל בהמשך תחת שלטון הרומי בפרובינקיה נרבוננסיס –Provincia Narbonensis.
מאוחר יותר אזורי גאליה אקוויטניה נקראו אקוויטניה א (אקוויטניה פרימה) ואקוויטניה ב (אקוויטניה סקונדה) ואחר כך "ארץ שבע הפרובינקיות" _Septem provinciae או Viennensis .
בימי הקיסר דיוקלטיאנוס האזור בדרום-מערב צרפת עד לחוף האוקיינוס האטלנטי כונה אקוויטניה ג (אקוויטניה טרטיה) או "חבל תשעת העמים" (Novempopularia).
בתחילת ימי הביניים חלק נרחב מאוקסיטניה נקרא עדיין אקוויטניה לפי שמה הלטיני של הממלכה הוויזיגותית של טולוז – אקוויטניקה (Aquitanica).
האזור הגיע לאחדות מסוימת בתקופה הקרולינגית בשם "ממלכת אקוויטניה", בהנהגת המלך לואי החסיד.
במאות 7–15 התקיימה בדרום ומרכז צרפת דוכסות אקוויטניה או אקיטן.
החבל ההיסטורי אקיטן, (התואם בערך את אקוויטניה ג) הצטמצם לשטח בדרום-מערבה של צרפת (שנקרא בעבר גם גייאן) והתחדש בחלוקה המנהלית של צרפת בשנת 1956. בשנת 2016 הוא שינה את גבולותיו בשם "אקיטן החדשה".
אוקסיטניה נודעה כמונח היסטורי-גאוגרפי בעל צביון לשוני-תרבותי ולא היווה מעולם בעבר, תחת שם זה, ישות פוליטית או חוקית.
השם "אוקסיטנית" נוצר על ידי סוג של הלחם בין שמה של שפת ה"אוק" (Langue d'oc) ושמה של "אקוויטניה".
(1968 Bodo Müller) לראשונה מוזכרת השפה ה"אוקסיטנית" occitana lingua וחבל אוקסיטניה Occitania בטקסטים בלטינית מהשנים 1242–1254. בספרו "אוצר הפליבריז'" (1886–1878) פרדריק מיסטרל, המשורר הלאומי של הפרובנסלית בפרט והאוקסיטנית בכלל, ציטט, בין השאר, את האפיפיור אינוקנטיוס הרביעי ונציבים של המלך פיליפ היפה שהשתמשו במושגים אלה.
כיום אוקסיטניה נמצאת ברוב רובה בשליש הדרומי של צרפת והיא מחולקת לכמה חבלי ארץ גדולים הידועים בהיסטוריה של צרפת כפרובאנס, לנגדוק, לימוזן, אוברן וגסקוניה.
החל מ-2016 הוקם חבל מנהלי, על שטח מצומצם יחסית, והנושא את השם "אוקסיטניה".
חבל מנהלי זה נוצר על בסיס איחוד המחוזות "מידי-פירנה" ולנגדוק-רוסיון.
החבל המכונה "אוקסיטניה" יוצר מעין רצועת יבשה המחברת את חצי האי האיברי עם שאר צרפת, ומשתרע בין הים התיכון לאוקיינוס האטלנטי, בין שלושה מסיבים הרריים: הרי הפירנאים, הרי האלפים והמסיב סנטרל שבמרכז צרפת.
הוא מתאפיין איפוא בציריו ההרריים המהווים מפלטים כמעט בלתי ניתנים לכיבוש והוא נחצה על ידי עמקים ורמות מרובים מוקפים בנופים גבעתיים.
יוצאים מן הכלל רק ליבו של האגן האקוויטני ("אקוויטניה" במשמעותה המילולית היא "ארץ המים"), חופי הים התיכון ועמק הרון המתאפיינים בנופים בגובה נמוך.
הערים הגדולות ביותר הן ממערב מזרחה: בורדו, לימוז', טולוז, קלרמון-פראן, מונפלייה, מרסיי, אקס-אן-פרובאנס, טולון וניס.
אוקסיטניה כוללת שטחים המשתייכים לארבע מדינות: צרפת, איטליה, ספרד ומונקו.
רוב רובה שייך לצרפת, כשהיא בערך זהה ל"מידי" (Midi de la France), כלומר "דרום צרפת", קרי: חלק הארי מן המסיב סנטרל וכל שאר חבלי הדרום, להוציא את קורסיקה, את חבל רוסיון שבה מדברים קטלאנית ואת ארץ הבסקים הצרפתית.
באיטליה היא כוללת את ה"עמקים האוקסיטניים" בהרי האלפים, השייכים לחבלי פיימונטה וליגוריה.
בספרד כוללת את ואל ד'אראן.
בנוסף, גם נסיכות מונקו נחשבת לחלק ממנה.
בימי "המשטר הישן" (של מלכות צרפת) חבלי הארץ המרכיבים את אוקסיטניה הם:
אוברן (Auverge), פורה (Forez) בשוליה המערביים והדרומיים, בורבונה (דוכסות בורבון לשעבר) (Bourbonnais) – במחציתה הדרומית, קוזראן (Couserans), דופינה – במחציתה הדרומית, רוזנות פואה, רוזנות ניס, פריגור, גסקוניה, גייאן, לנגדוק, הקצה המזרחי של אנגומואה, לימוזן, הקצה הדרום-מזרחי של פואטו, מארש, פרובאנס, רוזנות ונסן (Venaissain) וֶלֶה (Velay), ויווארה (Vivarais)
בורבונה (המחצית הדרומית) – בערך 3,200 קמ"ר.
האזורים המנהליים הצרפתיים הנוכחיים הנמצאים ב"מרחב האוקסיטני" הם:
אוקסיטניה (אזור מנהלי) להוציא את המחוז "פירנה מזרח" שבו הרוב דובר קטלאנית.
עם זאת בצפון-מערב המחוז הזה נמצא חבל פנוייד (Fenouillèdes) שבו שולטות השפה והתרבות האוקסיטנית.
אקוויטניה החדשה (נובל אקיטן) – להוציא בשוליים אזורים בהם מדברים בסקית, ואת הניבים פואטבן וסנטונז'ה.
אוברן-רון-אלפ – במחצית הדרומית שלו, ביתר דיוק כל מחוזות דרום וארדש, דרום איזר וכמה רצועות ממחוז לואר
באזור "סאנטר-ואל דה לואר" (Centre-Val de Loire) בכמה כפרים בדרום המחוזות שר ואנדר מדברים אוקסיטנית.
שני סמלים התקבעו כסמלים לאוקסיטניה רבתי: ה"אסטרדה" – הכוכב המשובע והצלב האוקסיטני.
הכוכב המשובע ("אסטרדה" astrada או "אסטרדו" astrado לפי ניסוחו של מיסטרל) היה סמל אגודת ה"פליברים" "פליביריז'" – הצלב האוקסיטני
הצלב האוקסיטני (crotz occitana, crous óucitano), הידוע גם כ"צלב של פרובאנס" או "הצלב של טולוז" הוא סוג של צלב פאטה
שבו כל אחת מארבע זרועותיו מסתיים בחלק מתרחב בעל שתי פנים.
בנקודות החיבור של כל פן ופן – נקודות מוזהבות המרכיבות ביחד מעגל או מרובע.
הצלב האוקסיטני הראשון הופיע ברוזנות טולוז בימי רמון החמישי, רוזן טולוז.
הוא מופיע בתיאור החותם של אותו רוזן משנת 1165.
לואי אנטואן דה רופי מספר ב"היסטוריה של העיר מרסיי" (1696) כי צלב זה היה בשימוש מקודם אצל האצילים הפרובנסלים והוא הפך לסמל רוזני טולוז אחרי נישואיו של הרוזן טולוז עם בתו של רוזן פורקאלקייה (Forcalquier)
אוקסלאיה (שם מדעי: Oxalaia) הוא סוג של דינוזאור תרופוד ממשפחת הספינוזאוריים אשר חי בתור הקרטיקון לפני 93–100 מיליון שנה.
מאובניו התגלו במרניאו, ברזיל ב-2011 בידי החוקר אלכסנדר קלנר.
האוקסלאיה היה קרוב משפחה של הספינוזאורוס הענק והוא הגיע גם לאורך גדול של 12–14 מטרים ולמשקל 5–7 טונות, מה שהפך אותו לגדול התרופודים של ברזיל ואחד מגדולי הדינוזאורים הטורפים מעולם, דומה באורכו לטירנוזאורוס.
אורך הגולגולת לבדה הגיע ל-1.35 מטר, עם זאת היא הייתה בעלת יכולת נשיכה מועטה מאוד עקב הצורה המוזרה בה החלק הקדמי נטה למעלה וירד לאורך הקצה, מה שהשאיר חלל גדול בין הלסתות.
השיניים דמו במראם לשיני גאביאל ונועדו לתפיסת דגים.
עם זאת, ככל הנראה ניזון כנראה האוקסלאיה גם מדינוזאורים אחרים ומפטרוזאורים לא זהירים.
בדומה לספינוזאורוס הוא היה בעל מפרש גדול בקצה גבו.
כמה חוקרים מעריכים שבדומה לספינוזאורוס הוא היה מותאם באופן לא רגיל לחיים במים ואולי נע על ארבע כל זמנו.
אוקראובורונפרום (באוקראינית: Укроборонпром) הוא שמו של קונצרן הכולל ארגונים רבים וחברות במגזרים שונים בתעשייה הביטחונית באוקראינה.
הקונצרן כולל ארגונים הפועלים בפיתוח, ייצור, מכירה, תיקון, מודרניזציה ונטרול כלי נשק, ציוד צבאי ותחמושת מיוחדים ומשתף פעולה עם מדינות זרות.
לארגון תפקידים של תכנון אסטרטגי, אינטראקציה עם רשויות ציבוריות ותיאום עם חטיבות הייצור.
גישה זו מאפשרת להנהלת הארגון להתמקד בהחלטות אסטרטגיות ובתוכניות ארוכות טווח של ענף הביטחון.
על פי דיווחים מרובים רמת השחיתות נותרה גבוהה מאוד גם בהשוואה לחלקים אחרים במגזר הביטחון האוקראיני.
השחיתות המערכתית הגיעה לרמה כה גבוהה שהיא מערערת את מערכת היחסים של אוקראינה עם תומכיה החשובים ביותר.
התאגיד הוקם בשנת 2010 ומתחילה איגד יצרניות תעופה ורק"מים.
בהמשך כלל גם יצרניות של מערכות הגנה אווירית, תקשורת רדיו, ציוד ימי צבאי ומספנות.
אוקסנה אולגובנה פנדרה היא שחקנית רוסייה.
אוקסנה אולגובנה פנדרה באודסה, מחוז אודסה, אוקראינה הסובייטית, ברית המועצות ב-7 בנובמבר 1967. אביה היה השחקן אולג פנדרה.
בשנות השישים היה חלק מלהקת התיאטרון הרוסי באודסה.
אולג עבר לחברובסק בשנות השבעים המוקדמות, עבד בתיאטרון הדרמה של המחוז הצבאי במזרח הרחוק באוסוריסק.
הוריה התגרשו, וכשאוקסנה הייתה בת ארבע עשרה, אמה התחתנה בשנית והם עברו למוסקבה.
היא הופיעה לראשונה בקולנוע בשנת 1979, עם תפקיד קטן בסרט הרפתקאות אלקטרוניק.
בשנת 1988, אוקסנה פנדרה תפסה את המקום השני בתחרות היופי הראשונה בברית המועצות "יופי מוסקבה".
בשנת 1993 סיימה את לימודיה באקדמיה הרוסית לאמנויות התיאטרון, בסדנה של אנטולי וסילייב.
פנדרה התחתנה עם הבמאי פיליפ יאנקובסקי בשנת 1990 והופיעה בסרטיו בתנועה (2002), יועץ ממלכתי (2005) וראש הסלע (2008) וכיכבה לצדו בסרט ברוטוס בטרילוגיית עדים.
בשנת 2010 כיכבה השחקנית בדרמה "אודות אהבה" על האליטה הרוסית, שם בן זוגה למסך היה פיודור בונדרצ'וק.
פנדרה גילמה בסרט הסאטירי של בוריס חלבניקוב לפני שהלילה יפריד בינינו שנעשה בשנת 2012. באותה שנה יצא הסרט אורות בתי הזונות, בו השחקנית גילמה את התפקיד הראשי של מאדאם בית הזונות, ליובה, שמאוהבת במשוררת מופרעת מנטלית.
אוקסנה פנדרה זכתה בתואר השופטת המיוחדת של חבר השופטים בפסטיבל קינוטאבר בשנת 2011.
בשנת 2016, פנדרה ביצעה את אחד התפקידים העיקריים בסדרה חמקמק.
בשנת 2017 השחקנית עבדה על סרט הדרמה של קלים שיפנקו סאליוט 7, שהוקדש להצלת תחנת החלל הסובייטית סאליוט 7 בשנת 1985.
בשנת 1990 נישאה אוקסנה פנדרה לפיליפ יאנקובסקי.
יש להם שני ילדים, איוואן יאנקובסקי ו יליזבטה יאנקובסקאיה.
2011 - אורות בית הזונות
2012 - לפני שהלילה יפריד בינינו
אוקסצילין (Oxacillin) היא תרופה אנטיביוטית ממשפחת הפניצילין.
התרופה משמשת לטיפול בזיהומים סטפילוקוקליים וניתנת בעירוי תוך-ורידי או בזריקה תוך-שרירית.
אוקסצילין מסווגת כאיזוקסזוליל פניצילין, סוג של פניצילין עמיד לפניצילינאז, עם פעילות נגד נקדים גראם חיוביים המפרישים פניצילינאז.
אוקסצילין משמשת לטיפול בזיהומים מזני Staphylococcus רגישים למתיצילין.
היא פעילה גם נגד זני Streptococcus רגישים לפניצילין ונקדים גראם-חיוביים אל-אווירניים שונים, אולם בזיהומים מנקדים גראם-חיוביים שאינם סטפילוקוקליים, בנזילפניצילין עדיפה עליה.
התרופה ניתנת למבוגרים במינון של 6–12 גרם ביום על פני 4–6 מנות, ולילדים במינון 100–200 מ"ג לק"ג גוף ליום.
בנוסף, התרופה משמשת להגדרת עמידותם של זנים סטפילוקוקליים לפניצילינים, למשל MRSA, במקום מתיצילין.
אוקסצילין בנויה מחומצה 6-אמינופניצילינית שאליה מחוברת כשייר צדדי קבוצת איזוקסזוליל ואליה מחוברות קבוצת פניל וקבוצת מתיל.
חומצה 6-אמינופניצילנית היא תרכובת אורגנית הבנויה משתי טבעות: המרובעת היא טבעת בטא לקטם, טבעת אמידית המכילה ארבעה אטומים, שהיא האתר הפעיל של התרופה המעכב את פעילות הטרנספפטידאז של החיידק, ואילו המחומשת הצמודה אליה היא תיאזולידין, שאליה קשורה קבוצת קרבוקסיל ושתי קבוצות מתיל.
מנגנון הפעולה של אוקסצילין, כמו גם של יתר הפניצילינים, נובע מעיכוב האנזים טרנספפטידאז על ידי הטבעת הבטא לקטמית.
תפקידו של אנזים זה, שגם משמש חלבון קושר פניצילין (PBP), הוא לקשר בין יחידות הפפטידוגליקן הבונות את דופן התא החיידקי ומייצבות אותה.
עיכוב בניית הדופן חושף את התא החיידקי ללחצים אוסמוטיים, ולבסוף לפירוקו.
עמידות התרופה לפניצילינאז, אשר מוקנית לה מן השייר הצדדי שלה, שמונע את הקישור לאנזים זה, מאפשרת את פעילותה נגד חיידקי Staphylococcus, שברובם מייצרים פניצילינאז ועמידים לפניצילינים טבעיים.
הספיגה של אוקסצילין במתן פומי אינה גבוהה, ועומדת על כ-33%, כאשר מזון מפחית את ספיגת התרופה.
דרך המתן של התרופה היא על פי רוב תוך-ורידית.
היא ניתנת כמלח נתרן, ובדם היא קשורה בשיעור של מעל 90% לחלבוני הפלזמה.
כ-50% מן התרופה עוברים מטבוליזם כבדי.
התרופה מופרשת בעיקר למרה, אך בשיעור של פחות מ-20% גם בכליה.
זמן מחצית החיים של התרופה הוא 50–80 דקות.
כבכל פניצילין, אלרגיה לאוקסצילין היא תופעת לוואי נפוצה, אשר טווח הביטוי שלה נע בין פריחה לאנפילקסיס.
בהשוואה לפניצילינים אחרים העמידים לפניצילינאז, אוקסצילין גורמת יותר לעלייה באנזימי כבד ולפריחה.
תופעות לוואי נוספות המשותפות למשפחת הפניצילין כוללות היפוקלמיה, דלקת כליות אינטרסטיציאלית, נויטרופניה, דלקת מעי מקלוסטרידיואידס דיפיצילה, אנמיה המוליטית, מחלת הנסיוב הזר ופרכוסים.
אוקסנה ויקטורובנה פושקינה היא מנחת טלוויזיה, פוליטיקאית ואשת ציבור רוסייה.
היא חברה בדומה הממלכתית של הפדרציה הרוסית מאז 2016. בעבר הייתה נציבת זכויות הילדים של מחוז מוסקבה, מחברת, מנחה ומגישת התוכנית "מבט נשי" (Женский взгляд) של רשת NTV, בשנים 1999–2013.
אוקסנה ויקטורובנה פושקינה נולדה ב-10 במאי 1963 בפטרוזבודסק, קרליה.
אמה, סבטלנה אנדרייבנה, הייתה עיתונאית טלוויזיה ואביה, ויקטור וסיליביץ' פושקין, שימש כמאמן נבחרת רוסיה באתלטיקה.
בשנת 1979 קיבלה דיפלומה בהתעמלות אמנותית וסיימה בשנת 1980 את בית ספר לחינוך כללי ומוזיקה.
בשנת 1985 סיימה את לימודיה בפקולטה לעיתונאות של אוניברסיטת לנינגרד.
לאחר מכן עבדה בשנים 1985–1991 במערכת הנוער של רשת TV-5 הלנינגרדית.
בשנים 1990–1992 הפיקה את התוכניות החודשיות "גברת הצלחה" ("Госпожа Удача") ו"איש התוצאות" ("Человек результата").
בשנת 1993 היא עזבה להתמחות בסן פרנסיסקו, שם עבדה ככתבת ברשת ABC.
לאחר לימודי ניהול ושיווק בטלוויזיה, חזרה לרוסיה בשנת 1997.
בספטמבר 1997 הנחתה במהדורה המיוחדת של התוכנית "מבט" ("Взгляд") והשידור הראשון שלה לאחר חזרתה לרוסיה היה בהנחיית התוכנית "חזרתה של אירינה רודנינה" ("Возвращение Ирины Родниной").
בדצמבר 1997 היא הייתה מחברת פרויקט הטלוויזיה "סיפורי נשים" ("Женские истории Оксаны Пушкиной"), שהוצג בערוץ ORT (כיום הערוץ הראשון ברוסיה).
בספטמבר 1999 עזבה אוקסנה פושקינה את הערוץ הראשון.
כעבור חודש הצטרפה לרשת NTV, שם הנחתה את "מבט נשי" ("Женский взгляд Оксаны Пушкиной").
רשת ORT השיקה במקביל את התוכנית "סיפורי נשים", שהמנחה שלה נראתה כמו אוקסנה.
אוקסנה הנחתה את התוכנית השבועית שלה בין התאריכים 27 באוקטובר 1999–1 בפברואר 2013.
בשנת 2006 היא השתתפה בתוכנית של הערוץ הראשון "כוכבים על הקרח" עם אלכסי יגודין.
בפברואר 2013 היא עזבה את NTV וחזרה לערוץ הראשון שם הנחתה את התוכנית "אני דורש להתגרש" ("Я подаю на развод").
התוכנית הועלתה לאוויר בימי חול ממרץ עד אוגוסט 2013, ואז הורדה משידור מסיבות לא מוסברות.
בשנת 2016 חזרה אוקסנה פושקינה ל-NTV והנחתה את התוכנית "ראי לגיבורים" ("Зеркало для героя").
תוכנית זו שודרה בתאריכים 8 במרץ–7 ביולי 2016.
ב-18 ביוני 2015 מונתה אוקסנה פושקינה על ידי הדומה המחוזית של מוסקבה, על פי הצעתו של המושל אנדריי וורוביוב, כנציבת זכויות הילדים של מחוז מוסקבה.
בתפקידים אלה היא סייעה ביצירת מקומות לינה לילדים שגדלו בבתי יתומים, או הציעה להקים מרכז משבר לקבלת אמהות במצבי חירום ולילדים שנפגעו מאלימות במשפחה.
היא עזבה את עבודתה ב-29 בספטמבר 2016 לאחר שנבחרה לדומה הממלכתית של האספה הפדרלית של הפדרציה הרוסית והייתה מועמדת בבחירות לפרלמנט הרוסי בשנת 2016 בסיעה מטעם מחוז המשנה אודינצובו (מחוז מוסקבה) ונבחרה כחברת פרלמנט.
ומונתה לסגנית יו"ר הוועדה למשפחה, נשים וילדים.
אוקסנה פושקינה הייתה חברת הפרלמנט היחידה שהתייצבה בפומבי בפני העיתונאים שהאשימו את לאוניד אדוארדוביץ' סלוצקי, חבר הוועדה לענייני חוץ של הדומה, בהטרדה מינית.
לאחר מכן היא הצטערה על הוואקום המשפטי בנושא הטרדות שהיה קיים בחקיקה הרוסית וקבעה ש"בעיה זו היא מציאות בארצנו.
עליה להיות מוסדרת בחקיקה ואעשה כל שביכולתי בעניין זה."
פושקינה גינתה באופן פומבי יותר את חוסר השוויון המקצועי בין נשים וגברים ברוסיה והגנה על הצעת חוק למאבק באפליה נגד נשים שלא נכללה בסדר היום של הפרלמנט.
היא הייתה גם מחברת טיוטת חוק בנושא לידה תחת X והצעת חוק אחרת על חובת ההורים לטפל בילדים שנמצאו חיוביים ל-HIV, הצעה שספגה ביקורת על שלילת תשומת לב מהמשפחות מסורתיות.
אוקסנה פושקינה חברה בוועד המנהל של קרן SPID, שמטרתה למנוע וללחום באיידס.
בנובמבר 2020 נכללה ברשימת 100 הנשים המשפיעות בעולם על פי BBC.
אוקסלט הסידן, או סידן אוקסלט (קלציום-אוקסלט, ) הוא תרכובת של אוקסלט (האניון , מלח של חומצה אוקסלית) עם קטיון של סידן (), אשר יוצר באופן ספונטני גבישים בצורת מחטים.
חומצה אוקסלית היא חומצה דו ערכית המבוססת של שני שיירים קרבוקסילים הקשורים זה לזה דרך אטומי הפחמן בקשר קוולנטי.
בתצורת המלח, שני השיירים הקרבוקסילים הם נטולי פרוטון (deprotonated), והמטענים השליליים מנוטרלים על ידי קטיון הסידן הדו-ערכי במסגרת המבנה הגבישי.
לקבוצת האוקסלט יכולת לקשור מתכות נוספות פרט לסידן, ולכן הוספה של אוקסלט (ללא הסידן) מאפשרת קליטה ו"ניקוי" של תמיסות מקטיונים מתכתיים (chelation).
סידן אוקסלט יכול להופיע בתצורות שונות, בהתאם לנוסחה הכימית ·, כאשר הערך של יכול להיות בין 0 ל-3. כל הצורות חסרות צבע או לבנות.
מונו־הידראט מופיע באופן טבעי כמינרל .
נדירים יותר הם די־הידראט (המינרל ) וטרי־הידראט (המינרל .
ניתן להבחין בין מונוהידראט ובין דיהידראט על ידי צורת הגבישים, בהתאמה.
גבישי אוקסלט הסידן בשתן מהווים מרכיב עיקרי באבנים שנוצרות בכליות.
צורתם המחטית של הגבישים מסבירה מדוע אבנים בכליות עשויות להכאיב מאוד.
היווצרות גבישים של סידן אוקסלט היא אחת ההשפעות הרעילות של הרעלת אתילן גליקול.
סידן אוקסלט הוא גם אחד המרכיבים העיקריים של "אבן הבירה", משקע חום הנוצר בעת בישול המשקה ומורכב ממלחי סידן, מגנזיום ותרכובות אורגניות שונות שנותרו מתהליך הבישול.
אבן הבירה נוטה להצטבר בתוך כדים, חביות וכלים אחרים המשמשים לבישול הבירה.
אם האבן לא תוסר בעת הניקוי, היא תשאיר משטח לא סניטרי בו יתפתחו מיקרואורגניזמים לא רצויים שיכולים לקלקל את טעם הבירה.
ניתן למצוא כמויות מסוימות של אוקסלט הסידן גם בצמחים אכילים, לדוגמה קיווי, תרד ופקעת הטארו המשמשת כמזון בסיסי באזורים שונים.
בשל האינטראקציה החזקה בין הסידן לאוקסלט, הסידן בקומפלקס זה לא יכול להיקלט במערכת העיכול; לדוגמה, 95% מהסידן שבתרד נמצא באינטראקציה עם אוקסלט ולא ניתן לספיגה במערכת העיכול.
גבישי המחטים עמידים מאוד, אך טיפול בחומצה (חומצת לימון לדוגמה) מעמיס פרוטונים חופשיים אשר מתחרים עם הסידן על הקישור לאוקסלט וכך מאפשרים את פירוק הגבישים.
גבישי סידן אוקסלט דיהידראט הם בצורת אוקטהדרון.
חלק גדול מהגבישים במשקעי שתן יהיו בעלי מורפולוגיה מסוג זה, מכיוון שהם יכולים לגדול בכל pH ובאופן טבעי להופיע בשתן רגיל.
גבישי סידן אוקסלט מונוהידראט משתנים בצורתם, ויכולים להופיע במגוון צורות, בהן משקולות, צירים, אליפסות ועוד.
אוקסלט הסידן איננו רעיל מבחינת פעילות ביולוגית.
עם זאת, גבישי אוקסלט הסידן נפוצים במגוון צמחים כמנגנון הגנה נגד חיות הניזונות מצמחים, ואכילה של אוקסלט הסידן אכן עשויה להיות כואבת ואף מסוכנת במקרים מסוימים.
זאת מאחר שבזמן לעיסה ובליעה של צמחים המכילים גבישים בצורת מחטים, נפגעות הרקמות הריריות בפה ולאורך מערכת העיכול, ופגיעות אילו יכולות להיות כואבות, צורבות ואף מסוכנות.
יש להדגיש כי בצמחים רעילים המכילים אוקסלט הסידן, ההרעלה היא לרוב תוצר של חומרים נוספים בצמח ולגבישים יש בעיקר תפקיד של פגיעה ברקמות הריריות וחשיפת פנים הגוף לרעלנים, וכתוצאה מכך – הגברת פעילותם.
אוקסלט הסידן משמש בייצור זיגוג קרמיקה.
לפי גיליון בטיחות החומרים שלו (MSDS), יש להימנע מבליעה או שאיפה של אוקסלט הסידן וכן להימנע ממגע עם העור או עם העיניים.
אוקסנה אולגובנה סלחמטייבה היא טניסאית רוסייה.
דירוג WTA הגבוה ביותר שלה היה מקום 668 ב-24 ביוני 2019. היא זכתה באליפות ארצות הברית הפתוחה 2019 בקטגוריית זוגות נערות (לצד קמילה ברטונה מלטביה) והגיעה לגמר טורניר הזוגות של ווימבלדון 2019. וניצחה בגמר אליפות צרפת הפתוחה 2021 בתחרות זוגות לנערות (לצד אלכס אאלה מפיליפינים).
בשנת 2020 היא לראשונה ניצחה בתחרות דירוג WTA כאשר ניצחה בתחרות זוגות נשים.
בפברואר 2021 היא לראשונה ניצחה בתחרות לנשים בסבב דירוג WTA.
באותה שנה היא ניצחה במספר תחרויות לזוגות נשים כולל תחרות באיים הקנריים עבורה זכתה בפרס של 60 אלף $ ביחד עם אלינה אוונסיאן.
בתחרויות גראנד סלאם סלחמטייבה הצליחה להגיע לסיבוב הראשון באליפות צרפת הפתוחה בשנת 2022 ואליפות אוסטרליה הפתוחה בשנת 2023.
אוקסיטוצין סינתטי (Oxytocin) נמכר תחת השם המסחרי פיטוצין או סינטוצינון הוא תרופה המיוצרת מהפפטיד אוקסיטוצין.
התרופה ניתנת בעיקר על מנת לזרז ולהקל על תהליך הלידה באמצעות עידוד התכווצויות רחם.
כמו כן, התרופה ניתנת על מנת לשלוט בדימום שלאחר הלידה ולעודד הפרשת חלב אם לאחר הלידה.
התרופה מופצת במתן תוך ורידי או שרירי וזאת לאור העובדה כי היא נהרסת בידי אנזימים במערכת העיכול ובעלת תקופת מחצית חיים פלסמטית של כמה דקות.
פיטוצין ניתן לאחר פתיחה של כשניים או שלושה סנטימטרים ומינונו עולה בהדרגה עד להשגת הצירים הרצויים.
שימוש נוסף של אוקסיטוצין הסינתטי הוא בטיפולים פסיכיאטריים, טיפולים אנדוקריניים ולבקרת משקל, טיפול זה ניתן בתרסיס אף.
השם "אוקסיטוצין" לקוח מהמילה היוונית אוקסיטוקיק ὀξύς, oxys ו-τόκος, שמשמעותה "לידה זריזה".
אוקסיטוצין הואפפטיד, משקלו המולקולרי הוא 1,007 דלטון.
כ-9 חומצות אמינו מרכיבות את האוקסיטוצין בסדר הבא:
הנוסחה הכימית של אוקסיטוצין היא C43H66N12O12S2 .
אוקסיטוצין פעיל ביולוגית כאשר הוא בצורתו המחומצנת ובעל שני שיירי הציסטאין (cys) נמצאים בעמדות 1 ו-6 ויוצרים ביניהם קשר די סולפידי( s-s) כמופיע באיור 1. קיים גם אוקסיטוצין בצורה מחוזרת(oxytoceine) אשר מייחסים לו תכונות של רדיקל חופשי.
המבנה של אוקסיטוצין מזכיר את מבנה ההורמון האחראי על ויסות משק המים בגוף הידוע בשם וזופרסין (Antidiuretic hormone-ADH), השניים נבדלים בשתי חומצות אמינו בעמדות 3 ו-8.
ב-1953 וינסנט דו ויניו גילה, הפריד וסינתז את שני ההורמונים.
שני הורמונים אלה מקודדים על ידי 2 גנים הקרובים זה לזה (מופרדים ביניהם על ידי פחות מ-15,000 בסיסים) על כרומוזום 20, והם עוברים שעתוק בכוונים מנוגדים.
נראה ששני הגנים מקורם באותו גן קדמון.
כאשר עולה צורך בזירוז לידה ולאחר שיש פתיחה מינמלית של הצוואר נעשה זירוז מכני באמצעות הכנסת בלון קטטר וניפוח עם מים בהדרגה.
הגדלת נפח הבלון גורמת להרחבת צוואר הרחם ויכולה להשרות מצב לידה.
לעיתים תהליך זה נעשה במקביל עם מתן עירוי פיטוצין.
לאחר שהפיטוצין נכנס לזרם הדם הוא פועל באופן זהה להורמון אוקסיטוצין.
המולקולה נקשרת לקולטני אוקסיטוצין במוח מסוג G פרוטאין, אשר דורשים יון מגנזיום וכולסטרול.
בתגובה להיקשרות המולקולה לקולטנים, שרירי הרחם בשלב השני והשלישי של הלידה מתכווצים, בנוסף השרירים החלקים של החלציים מתכווצים.
פיטוצין מסייע גם בהקלת הדימום שלאחר הלידה בכך שהוא מזרז את היקרשות נקודת האחיזה של השליה לרחם.
השימוש הרווח ביותר של אוקסיטוצין הסינתטי הוא בעידוד התכווצויות הרחם במהלך הלידה.
במקרה של הליך לידה איטי, יינתן החומר בתצורה של זריקה לווריד היולדת.
הזריקה ניתנת בשלבי הלידה המתקדמים, לאחר שישנה פתיחה של בין שניים לשלושה סנטימטרים בצוואר הרחם של היולדת.
לא הוכח כי מנה גבוהה של אוקסיטוצין יעילה יותר בעידוד התכווצויות הרחם על פני המנה הבסיסית.
ישנן מספר סיבות המעוררות את הצורך בזירוז (השראת) לידה וביניהן:
חשש לסכנה לחיי האם כתוצאה מסיבוכי ההריון.
הריון המתמשך למעלה מ-42 שבועות, שלאחריהם השליה אינה מתפקדת כראוי.
סיבוכים במהלך ההריון שבגינם הארכת ההיריון עשויה לגרום נזק.
כאשר ניטור עוברי בנוכחות צירים נכשל (מבחן הנערך בשבוע 34 לבדיקת ההתמודדות הצפויה של העובר עם צירי לידה).מחלות שונות של האם, המחמירות את מצבו של העובר עם התפתחות ההיריון.
כמו כן, לעיתים מבקשים לזרז את הלידה גם מטעמי נוחות; הן של היולדת והן של הצוות הרפואי אשר יכולים לתכנן את הלידה לעיתוי מסוים.
מקרים כאלו נפוצים יותר ברפואה פרטית.
חשוב לזכור כי זירוז הלידה כרוך גם בסיכונים אפשריים.
נכון לשנת 2021, האוקסיטוצין החליף במידה רבה את הארגומטרין (Ergometrine) בתור הטיפול המוביל למול היחלשות הרחם במקרים חמורים של דמם אחרי לידה (postpartum hemorrhage).
על אף הסברה הרווחת בנושא, לא נמצא כי האוקסיטוצין יעיל בעידוד ההנקה שלאחר לידה.
השימוש באוקסיטוצין נעשה גם בווטרינריה במטרה לזרז את הלידה ולעורר הפרשת חלב.
שימוש נוסף ניתן לטיפול בחרדה והפרעות התנהגותיות, הוכח כי טיפול באוקסיטוצין מפחית את רמת החרדה ומסייע ביצירת אמון.
עם זאת, ישנם מקרים בה טיפול זה הוביל להתנהגות אגרסיבית.
חסרונה של התרופה טמון בכך שהיא עלולה להחמיר את כאבי הצירים, תכיפותם ואורך השיא שלהם.
חסרון זה נובע מכך שמתן פיטוצין באופן יזום אינו מאפשר לגוף לייצר ולהפריש כמות מספקת של ההורמון האחראי על שיכוך כאבים, אנדורפין.
בתנאים הבאים לא יוותר שימוש בזריקת האוקסיטוצין הסינתטי;
דיספרופורציה משמעותית בין גודל התינוק לבין גודל האגן (Cephalopelvic Disproportion)
תנוחה או תצוגה לא נכונה של העובר הדורשת התערבות לפני הלידה
מצב חירום בלידה של היולדת או של העובר הקורא לניתוח חירום
מצוקה עוברית לפני הלידה עצמה
מקרים בהם יש קונטרה אינדיקציה ללידה וגינלית
הצטלקות צוואר הרחם מניתוחים קיסרים קודמים או מניתוחים בצוואר הרחם או ברחם עצמו
היסטוריה של רגישות יתר לאוקסיטוצין או לכל חומר בפורמולה.
האוקסיטוצין הסינתטי מוגדר כתרופה בטוחה יחסית כאשר נוטלים אותה במינון המומלץ ותופעות הלוואי אינן שכיחות.
אלו תופעות שדווחו במקרי ילודה: